कभी आश्चर्य होता है कि इतने बहुआयामी विषय की चर्चा का ध्रुवीकरण हिन्दी बनाम अंग्रेजी में क्यों परिवर्तित हो जाता है? प्रायः हिन्दी के पक्ष में तर्क राष्ट्रवादी सोच और संस्कृति प्रेरित रहते हैं. फिर भी हम यह देख रहे हैं कि जिस समाधान को स्वीकार किया जा रहा है वह विरोध के मुख्य बिंदु- प्रादेशिक पहचान- के संरक्षण में कोई सहयोग नहीं करता. पहचान और संस्कृति जैसे कारण छोड़ कर अन्य ठोस कारण भी हैं जो निर्दिष्ट करते हैं कि ना अंग्रेजी, ना हिन्दी और ना ही दोनों साथ में पूरे भारत पर लागू की जानी चाहिए.